Diari Oficial de la Generalitat Valenciana


Sumari del DOGV 5451, del 15-02-2007 (2007/1537)

ORDRE de 30 de gener de 2007, de la Conselleria de Territori i Habitatge, per la qual es declara una microreserva vegetal a la província de València.
-----------------------------------------------------------------------------------------------------------------------------------------------------

### Dades del document

Número de DOGV
:   5451

Data del DOGV
:   15-02-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/1537


Data del document
:   30-01-2007

Organisme emissor
:   Conselleria de Territori i Habitatge

Tipus de document
:   Ordre

Descriptors 

:   * Llombai
    * reserva natural
    * legislació

Per mitjà del Decret 218/1994, de 17 d'octubre, del Govern Valencià (DOGV núm. 2.379, de 3 de novembre de 1994), es va crear la figura de protecció d'espècies denominada microreserva vegetal.  
Prospeccions recents realitzades pel personal de la Conselleria de Territori i Habitatge han localitzat una població de la tramussera endèmica considerada extingida Lupinus mariae-josephi, en terrenys inclosos en el Catàleg de Forests d'Utilitat Pública en el terme municipal de Llombai.  
Durant la tramitació d'aquesta ordre s'han complit els passos procedimentals establits en l'article 5 del Decret 218/1994, i la microreserva que es declara compleix els requisits exigits en l'article 3 d'aquest decret.  
Per tot l'anterior, vist el que estableix l'esmentat Decret 218/1994 i a proposta de la Direcció General de Gestió del Medi Natural,   
ORDENE  
Primer  
Es declara a la província de València la microreserva vegetal anomenada Lloma del Tramussar.  
Aquesta microreserva queda definida en l'annex, on s'especifiquen els termes següents:  
Denominació  
Límits  
Superfície projectada, mesurada en hectàrees  
Terme municipal  
Titularitat del terreny  
Espècies i unitats de vegetació que són objecte prioritari de conservació. Per a les unitats de vegetació s'especifica el corresponent codi Natura 2000 de la Directiva 97/62/CEE i del Reial Decret 1193/1998, de 12 de juny (BOE núm. 151, del 25.06.98). Els hàbitats prioritaris en l'àmbit de la Unió Europea estan marcats amb un asterisc.  
Pla de gestió: actuacions de conservació i limitacions d'ús (addicionals a les establides en l'article quart del Decret 218/1994, de 17 d'octubre, del Govern Valencià, pel que es crea la figura de protecció d'espècies denominada microreserva vegetal).  
Segon  
No es consideren com a part de la microreserva, les pistes forestals o carreteres i les construccions (edificacions, vèrtexs geodèsics, antenes...) preexistents dins dels límits establits.  
Tercer  
D'acord amb l'Ordre de 7 de desembre de 1995, de la Conselleria d'Agricultura i Medi Ambient, per la qual es regula la senyalització de les microreserves de flora (DOGV núm. 2.658, de 2 de gener de 1995), s'instal·laran la instal·lació dels corresponents senyals i elements d'indicació de límits.  
Quart  
Sense minva de la possibilitat d'aplicar altres mesures addicionals, la conservació de la microreserva comportarà l'execució de les actuacions indicades en el pla de gestió, dins de les possibilitats que permeten les lleis anuals de pressupostos generals de la Generalitat Valenciana. Igualment, per a la seua adequada conservació i gestió, s'estableixen, en el pla de gestió, limitacions d'ús.  
Cinqué  
L'existència de la microreserva no implica prohibició per a l'exercici de la caça. Això no obstant, a iniciativa dels titulars de l'aprofitament cinegètic, tramitada i amb l'informe des del Servei Territorial, podrà establir-se una resolució de la Direcció General de Gestió del Medi Natural per la qual s'eximisca del pagament de la part de matrícula del vedat corresponent a la superfície ocupada per la microreserva i al perímetre addicional que puguen proposar a aquest efecte, que constituiran una zona de reserva cinegètica amb caràcter permanent, sense que això implique una reducció de la superfície del terreny vedat del qual forma part.  
Sisé  
Per a evitar el trepig generalitzat de la microreserva, que podria perjudicar el normal desenvolupament de les poblacions de plantes rares, endèmiques o amenaçades, queda prohibit eixir-se'n de les sendes o camins existents. Atés el paper substancial que els invertebrats i els fongs tenen a l'hora d'assegurar el correcte funcionalisme de les microreserves, queda prohibida la seua captura o recol·lecció. Es podran autoritzar excepcions a aquestes prohibicions generals amb fins educatius, científics o conservacionistes. Queda prohibida la realització de marques o senyals amb pintura o altres materials indelebles en la microreserva, a excepció de la senyalització de sendes inscrites en el Registre Públic de Sendes de la Comunitat Valenciana creat pel Decret 179/2004, de 24 de setembre, del Consell de la Generalitat.  
Seté  
Correspon la gestió d'aquesta microreserva al Servei Territorial de la Conselleria de Territori i Habitatge a València. Igualment, correspon a la Direcció Territorial concedir les autoritzacions corresponents per a activitats educatives, científiques i conservacionistes que s'han de fer a la microreserva, o per a l'alçament excepcional de prohibicions establides en aquesta ordre. En el cas que es tracte de peticions d'activitats per a unes quantes zones entre les quals estiga inclosa la microreserva, i que afecten dues o més províncies, correspondrà concedir les autoritzacions a la Direcció General de Gestió del Medi Natural.  
València, 30 de gener de 2007  
El conseller de Territori i Habitatge,  
ESTEBAN GONZÁLEZ PONS  
ANNEX  
Microreserva: Lloma del Tramussar  
Límits: La microreserva queda delimitada pel polígon els vèrtexs del qual tenen les coordenades UTM següents (fus 30, datum ED50):  
Vèrtex X Y  
1 502545 4355549  
2 425616 4355529  
3 813669 4355543  
4 211520 4355612  
5 623889 4355753  
6 186472 4355737  
7 946471 4355698  
8 943646 4355690  
9 536843 4355634  
67 798434 4355625  
81 494929 4355523  
89 621816 4355529  
89 769360 4355485  
17 087241 4355456  
78 529103 4355357  
57 868600 4355408  
76 328164 4355366  
93 619038 4355242  
56 695096 4355185  
48 514995 4355241  
80 510585 4355414  
97 899101 4355460  
11 138854 4355474  
Superfície projectada: 20,00 ha  
Terme municipal: Llombai  
Titularitat: forest propietat d'Ajuntament de Llombai, Aledua, número 36 del Catàleg de Forests d'Utilitat Pública.  
Espècies prioritàries: Lupinus mariae-josephi  
Unitats de vegetació prioritàries:   
Matolls termomediterranis i preestèpics (codi Natura 2000: 5330).  
\*Zones subestèpiques de gramínies i anuals de la Thero-Brachypodietea (codi Natura 2000: 6220)  
Pla de gestió:  
Actuacions de conservació:   
Instal·lació d'un cartell informatiu amb recomanacions.  
Cens i seguiment periòdic de les poblacions de l'espècie prioritària.  
Recol·lecció periòdica de llavors de l'espècie prioritària i depòsit en banc de germoplasma.  
Mostratge fitosociològic periòdic de les unitats de vegetació prioritàries.  
Aclarides selectives hivernals de la vegetació arbustiva per a l'estudi i seguiment del seu efecte sobre la regeneració natural de Lupinus mariae-josephi   
Retirada de qualsevol tipus de material residual de l'interior de la microreserva o de zones adjacents.  
Limitacions d'ús:  
Queda prohibida la realització d'aprofitaments fusters.  
No podran realitzar-se aclarides o labors silvícoles dins de la microreserva, exceptuats els casos següents:  
a. Aclarides selectives hivernals de la vegetació arbustiva per a l'estudi i seguiment del seu efecte sobre la regeneració natural de Lupinus mariae-josephi  
b. Les extraccions per motius fitosanitaris o per a prevenció de danys per caiguda sobre persones o les poblacions d'espècies protegides o amenaçades.  
c. Aclarides postincendi, en el cas que la zona patisca incendis forestals. Aquestes aclarides hauran de constar en un programa específic multianual.  
d. Aclarides per a reducció de combustibilitat als voltants de les pistes forestals, en l'execució de les quals s'hauran d'evitar danys a les poblacions de l'espècie prioritària.   
Les obres de manteniment, millora, ampliació o modificació de traçat de les pistes forestals hauran d'evitar la producció d'alteracions significatives en la microrreserva.  
Podrà limitar-se l'accés de vehicles mitjançant el tancament de camins secundaris pròxims a la microreserva, a fi d'afavorir la regeneració de la vegetació.